Regeringen vil ændre transportafgifterne til at være kilometerbestemte, og det kan især komme til at ramme Nordjylland, der ligger langt fra varehusenes store lagre i Aarhus, København og Trekantsområdet. Det skriver P4 Nordjylland. - Afgifterne syvdobles, og vognmændene kan ikke spise den regning selv. Den er de nødt til at slippe af med, og den ender i sidste ende hos forbrugeren, siger Ove Holm, der er erhvervspolitisk chef i Dansk Transport og Logistik til P4 Nordjylland. Regeringen vil ændre afgiften, så den fremover bliver på halvanden krone pr. kilometer. Det vil betyde, at transportbranchens årlige udgifter vil stige fra 400 millioner kroner til 2,8 milliarder kroner årligt. De ændrede lastbilafgifter forventes klar i 2015.

Opsummering:
Nye transportafgifter kan gøre varerne i supermarkedet dyrere.